ગુજરાત રાજ્યના નાયબ મુખ્યમંત્રી નીતિનભાઇ પટેલે જણાવ્યું હતું કે, કોંગ્રેસ પાર્ટીએ 2017ની ચૂંટણીમાં ગુજરાતની જનતા સામે મુકેલો ઢંઢેરો એ છેતરામણીનો ઢોલ પીટવા સમાન છે. તેમણે ઢંઢેરામાં ઇબીસી અને રીઝર્વેશનના મુદ્દે પોતાની પ્રતિક્રિયા આપતા જણાવ્યું હતું કે, પાટીદારોને ઓબીસીની વાતો કરી અને ઇબીસીના નામે અવાસ્તવિક વાયદો કરી ગુમરાહ કરવાનો પુનઃ પ્રયાસ કરવામાં આવ્યો છે. કાયદાકીય રીતે અશક્ય વાત કરીને સમાજને છેતરવાનો પ્રયાસ કર્યો છે, જે નિંદનીય છે. પાટીદાર સમાજ અને બિનઅનામત વર્ગ કોંગ્રેસની આ પ્રકારની વાહિયાત વાતોથી ગેરમાર્ગે દોરાવાનો નથી.